CELEX: 32005R0383
Language: mt
Date: 2005-03-07 00:00:00
Title: Regolament tal-Kummissjoni (KE) Nru 383/2005 tas- 7 ta' Marzu 2005 li jiddetermina l-avvenimenti operattivi għar-rati tal-kambju li japplikaw għall-prodotti tas-settur tal-inbid

90                MT             Il-Ġurnal Uffiċjali ta’ l-Unjoni Ewropea                    24.12.2008

32005R0383

L 61/20                      IL-ĠURNAL UFFIĊJALI TA’ L-UNJONI EWROPEA                           8.3.2005

                 REGOLAMENT TAL-KUMMISSJONI (KE) Nru 383/2005

                                         tas-7 ta’ Marzu 2005

li jiddetermina l-avvenimenti operattivi għar-rati tal-kambju li japplikaw għall-prodotti
                                  tas-settur tal-inbid

IL-KUMMISSJONI TAL-KOMUNITAJIET EUROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 2799/98 tal-15 ta’ Diċembru 1988 li
jistabbilixxi l-arranġamenti agrimonetarji għall-euro1, u b’mod partikolari l-Artikolu 3(2)
tiegħu,

Billi:

(1)       Ir-Regolament tal-Kummissjoni (KE) Nru 2808/98 tat-22 ta’ Diċembru 1998
          jistabbilixxi r-regoli ddettaljati għall-applikazzjoni tas-sistema agrimonetarja għall-
          euro fl-agrikoltura2, jiddetermina l-avvenimenti operattivi għar-rati tal-kambju
          applikabbli abbażi tal-kriterji        stabbiliti fl-Artikolu 3 tar-Regolament (KE)
          Nru 2799/98, mingħajr preġudizzju għal xi definizzjonijiet speċifiċi jew eżenzjonijiet
          ipprovduti fir-regoli għas-setturi kkonċernati abbażi ta’ dawk il-kriterji.

(2)       L-avvenimenti operattivi għar-rati tal-kambju applikabbli għal ċerti miżuri tal-
          organizzazzjoni komuni tas-suq fl-inbid huma speċifiċi u għalhekk għandhom jiġu
          determinati f’regolament speċifiku.

(3)       Artikolu 8 tar-Regolament tal-Kunsill (KE) Nru 1493/1999 tas-17 ta’ Mejju 1999
          dwar l-organizzazzjoni komuni tas-suq fl-inbid3 jipprovdi primjum li jista’ jingħata bi
          bdil mal-abbandun permanenti tat-tkabbir tad-dwieli f’żona partikolari. L-
          Artikolu 8(5) tar-Regolament tal-Kummissjoni (KE) Nru 1227/2000 tal-
          31 ta’ Mejju 2000 li jistabbilixxi regoli ddettaljati għall-applikazzjoni tar-Regolament
          tal-Kunsill (KE) Nru 1493/1999 dwar l-organizzazzjoni komuni tas-suq fl-inbid, fir-

1
        ĠU L 349, 24.12.1998, p. 1.
2
        ĠU L 349, 24.12.1998, p. 36. Ir-Regolament kif l-aħħar emendat bir-Regolament (KE) Nru 1250/2004
(ĠU L 237, 8.7.2004, p. 13).
3
        ĠU L 179, 14.7.1999, p. 1. Ir-Regolament kif l-aħħar emendat bir-Regolament tal-Kummissjoni (KE)
Nru 1795/2003 (ĠU L 262, 14.10.2003, p. 13).
 ---pagebreak--- 24.12.2008       MT             Il-Ġurnal Uffiċjali ta’ l-Unjoni Ewropea                           91

       rigward tal-potenzjal tal-produzzjoni4, jistabbilixxi l-livell massimu tal-primjum għal
       kull ettaru. Għal raġunijiet ta’ prattiċità amministrattiva, l-avveniment operattiv għar-
       rata tal-kambju għall-ammont ta’ dak il-primjum għandu jaqa’ fil-bidu tas-sena tal-
       inbid.

(4)    L-Artikolu 11 tar-Regolament (KE) Nru 1493/1999 jistabbilixxi sistema għar-
       ristrutturar u l-konverżjoni tal-vinjiet. Għal raġunijiet ta’ prattiċità amministrattiva, ir-
       rata tal-kambju li tapplika għall-allokazzjoni finanzjarja pprovduta fl-Artikolu 14 ta’
       dak ir-Regolament għandha tkun l-aktar waħda ffissata reċentement mill-Bank
       Ċentrali Europew qabel l-1 ta’ Lulju ta’ qabel is-sena finanzjarja li għaliha huma
       ffissati l-allokazzjonijiet finanzjarji.

(5)    L-Artikoli 27 u 28 tar-Regolament (KE) Nru 1493/1999 jipprovdu prezzijiet għax-xiri
       li għandhom jitħallsu lill-produtturi u għall-għajnuna li d-distillatur jista’ jirċievi għad-
       distillazzjoni ta’ prodotti sekondarji tal-manifattura tal-inbid u d-distillazzjoni tal-inbid
       minn għeneb li għandu żewġ funzjonijiet, rispettivament. Meta wieħed jikkunsidra l-
       oġġettivi ekonomiċi ta’ u l-proċedura għall-implementazzjoni tal-operazzjonijiet, l-
       avveniment operattiv għar-rata tal-kambju għal dawk l-ammonti għandu jaqa’ fl-
       ewwel ġurnata tas-sena tal-inbid ikkonċernata.

(6)    L-Artikolu 29 tar-Regolament (KE) Nru 1493/1999 jipprovdi prezz minimu li għandu
       jitħallas lill-produtturi u għall-għajnuna li d-distillatur jista’ jirċievi għad-distillazzjoni
       intenzjonata biex issostni s-settur tal-alkoħol tajjeb għax-xorb. L-Artikolu 30 ta’ dak
       ir-Regolament jipprovdi miżura ta’ distillazzjoni ta’ kriżi f’każ eċċezzjonali ta’ disturb
       fis-suq ikkawżat minn provvisti eċċessivi serji jew minn problemi ta’ kwalità. Għal
       raġunijiet ta’ prattiċità amministrattiva, l-avveniment operattiv għar-rata tal-kambju
       applikabbli f’dawk il-każijiet għandu jkun ta’ kull xahar.

(7)    Ir-Regolament tal-Kummissjoni (KE) Nru 1623/2000 tal-25 ta’ Lulju 2000
       jistabbilixxi regoli ddettaljati għall-implementazzjoni tar-Regolament (KE)
       Nru 1493/1999 dwar l-organizzazzjoni komuni tas-suq fl-inbid fir-rigward ta’
       mekkaniżmi tas-suq5, jipprovdi għajnuna li għandha titħallas lill-manifatturi tal-inbid
       fortifikat. Minħabba li l-ammont ta’ dik l-għajnuna huwa konness mal-miżuri ta’
       distillazzjoni in kwistjoni, huwa xieraq li jintuża l-istess prinċipju meta jiġi determinat
       l-avveniment operattiv.

(8)    L-Artikoli 34 u 35 tar-Regolament (KE) Nru 1493/1999 jistabbilixxu għajnuniet għal
       użi speċifiċi. Sabiex l-avveniment operattiv jiġi stabbilit mill-aktar qrib possibbli
       għall-oġġettiv ekonomiku, u għal raġunijiet ta’ prattiċità amministrattiva, l-avveniment
       operattiv għandu jkun fl-ewwel ġurnata tax-xahar li fih issir l-ewwel operazzjoni ta’
       arrikkiment għall-għajnuna pprovduta fl-Artikolu 34 ta’ dak ir-Regolament, u l-ewwel
       ġurnata ta’ kull xahar li fih isiru l-operazzjonijiet tal-ipproċessar għall-għajnuna
       pprovduta fl-Artikolu 35 ta’ dak ir-Regolament.

4
       ĠU L 143, 16.6.2000, p. 1. Ir-Regolament kif l-aħħar emendat bir-Regolament (KE) Nru 1389/2004
(ĠU L 255, 31.7.2004, p. 7).
5
       ĠU L 194, 31.7.2000, p. 45. Ir-Regolament kif l-aħħar emendat bir-Regolament (KE) Nru 1774/2004
(ĠU L 316, 15.10.2004, p. 61).
 ---pagebreak--- 92              MT            Il-Ġurnal Uffiċjali ta’ l-Unjoni Ewropea                24.12.2008

(9)    Il-miżuri pprovduti f’dan ir-Regolament huma skont l-opinjoni tal-Kumitat tal-
       Ġestjoni tal-Inbid,

ADOTTAT DAN IR-REGOLAMENT:

                                           Artikolu 1

                                 Il-potenzjal tal-produzzjoni

1. L-avveniment operattiv għar-rata tal-kambju li tapplika għall-abbandun permanenti tal-
primjum ipprovdut fl-Artikolu 8 tar-Regolament (KE) Nru 1493/1999 għandu jkun l-ewwel
ġurnata tas-sena tal-inbid li fiha ġiet sottomessa l-applikazzjoni għall-primjum.

2. Ir-rata tal-kambju applikabbli għall-allokazzjoni finanzjarja għar-ristrutturar u l-
konverżjoni tal-vinji, ipprovduta fl-Artikolu 14 tar-Regolament (KE) Nru 1493/1999,
għandha tkun l-aktar rata ffissata reċentement mill-Bank Ċentrali Ewropew qabel l-1 ta’ Lulju
ta’ qabel is-sena finanzjarja li għaliha ġew iffissati l-allokazzjonijiet finanzjarji.

                                           Artikolu 2

                                   Il-mekkaniżmi tas-suq

1. Għad-distillazzjoni ta’ prodotti sekondarji mill-manifattura tal-inbid, l-avveniment
operattiv għar-rata tal-kambju applikabbli għall-prezz tax-xiri u għall-għajnuna li għandha
titħallas lid-distillaturi, ipprovduti rispettivament fil-paragrafi 9 u 11 tal-Artikolu 27 tar-
Regolament (KE) Nru 1493/1999, għandu jsir fl-ewwel ġurnata tas-sena tal-inbid li fir-
rigward tagħha għandu jitħallas il-prezz tax-xiri.

2. Għad-distillazzjoni tal-inbid minn għeneb li għandu żewġ funzjonijiet, l-avveniment
operattiv għar-rata tal-kambju applikabbli għall-prezz tax-xiri u għall-għajnuna li għandha
titħallas lid-distillaturi, li hemm dispożizzjoni għalih rispettivament fil-paragrafi 3 u 5 tal-
Artikolu 28 tar-Regolament (KE) Nru 1493/1999, għandu jaqa’ fl-ewwel ġurnata tas-sena tal-
inbid li fir-rigward tiegħu jitħallas il-prezz tax-xiri.

3. Għad-distillazzjoni ta’ inbejjed tal-mejda u inbejjed adattati għall-produzzjoni ta’ inbejjed
tal-mejda biex isostnu s-suq tal-alkoħol tajjeb għax-xorb, l-avveniment operattiv għar-rata tal-
kambju li tapplika għall-għajnuna primarja u għall-prezz minimu, ipprovduti rispettivament
fil-paragrafi 2 u 4 tal-Artikolu 29 tar-Regolament (KE) Nru 1493/1999, għandu jsir fl-ewwel
ġurnata tax-xahar li fih isir it-tqassim inizjali tal-inbid taħt kuntratt.

4. Għad-distillazzjoni ta’ kriżi pprovduta fl-Artikolu 30 tar-Regolament (KE) Nru 1493/1999,
l-avveniment operattiv għar-rata tal-kambju applikabbli għall-prezz minimu għandu jsir fl-
ewwel ġurnata tax-xahar li fih isir it-tqassim inizjali tal-inbid taħt kuntratt.

5. Għall-għajnuna li għandha titħallas lill-manifatturi tal-inbid fortifikat, skont it-tielet
subparagrafu tal-Artikolu 69(3) tar-Regolament (KE) Nru 1623/2000, l-avveniment operattiv
għar-rata tal-kambju għandu jkun l-istess bħall-miżuri tad-distillazzjoni partikolari
kkonċernati.
 ---pagebreak--- 24.12.2008      MT            Il-Ġurnal Uffiċjali ta’ l-Unjoni Ewropea                     93

6. L-avveniment operattiv għar-rata tal-kambju applikabbli għall-għajnuna li għandha titħallas
għall-użu tal-għeneb magħsur ikkonċentrat jew għar-rettifikazzjoni tal-għeneb magħsur
ikkonċentrat għall-arrikkiment, skont l-Artikolu 34(1) tar-Regolament (KE) Nru 1493/1999,
għandu jsir fl-ewwel ġurnata tax-xahar li fiha għandha ssir l-operazzjoni tal-arrikkiment.

7. L-avveniment operattiv għar-rata tal-kambju applikabbli għall-għajnuna li għandha titħallas
għall-użu tal-għeneb magħsur u għall-għeneb magħsur ikkonċentrat, skont l-Artikolu 35(1)
tar-Regolament (KE) Nru 1493/1999, għandu jsir fl-ewwel ġurnata ta’ kull xahar li fih isiru l-
operazzjonijiet tal-ipproċessar.

                                           Artikolu 3

                                       Id-dħul fis-seħħ

Dan ir-Regolament għandu jidħol fis-seħħ fil-ġurnata ta’ wara l-pubblikazzjoni tiegħu f’Il-
Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u għandu japplika b’mod dirett fl-Istati
Membri kollha.

Magħmul fi Brussell, 7 ta’ Marzu 2005.
Għall-Kummissjoni

Mariann FISCHER BOEL

Membru tal-Kummissjoni